Yasunari Kawabata
Yasunari Kawabata, (en japonés: 川端 康成, Kawabata Yasunari segon l'us japonés pels noms pichons e d'ostal), (n. en 1899, m.1972) foguèt un escrivan japonés. Recebèt lo Prèmi Nobel de Literatura en 1968.

La Vida 

Nascut a Osaka l'11 de junh de 1899, mudèt a Tòquio en 1917 per lai començar d'unes estudis de literatura anglesa a l'Universitat de la capitala nipona mas n'acabèt fin finala per seguir d'estudis de literatura japonesa que ne sortiguèt diplomat en 1924.
Se suicidèt al gas lo 16 d'abril de 1972 a Kamakura. La rason mai probabla es que ne veniá d'aprene qu'èra tocat per la malautiá de Parkinson amai que lo siu grand amic Yukio Mishima veniá de cometre lo seppuku, çò es lo suicidi ritual e tradicional japonés.

L'Òbra literària 
Comencèt d'escriure subre d'ora, tre las sias primièras annadas d'universitat, en tot se far ambe de còlas d'intellectuals joves dins la revista Shinjicho, çò es literalament . Collaborèt tanben a la revista Bungei-Jidai, , una publicacion d'escrivans afogats e flamenòus promotors de l'estil literari sonat per eles Shinkankaku-ha, . 
En 1968, ne foguèt fin finala guerdonat per la jurada del Prèmi Nobel per, çò diguèron, . Ne venguèt atal lo primièr escrivan del País del Solelh Levant a recebre lo Prèmi Nobel de Literatura.

Òbras màgers 

 1926:   Izu no Odoriko, "La Dançaira d'Izu" 
 1935:   Yukiguni, "País de Nèu"
 1949:   Senbazuru, "Milanta Aucèls"
 1951:   Meijin, "Lo Mèstre de Gò"
 1949-1954:  Yama no Oto, "Lo Son dins la Montanha"
 1954:  Mizuumi, "Lo Lac""
 1961: Nemureru Bijo, "L'Ostal de las Bèlas Adormidas"... ont d'òmes vièlhs venon dormir ran de joventas subrepolidas sens pas cap las tocar mas subretot amor de tot o se perpensar de la vida e del temps que fusa amai d'Amor tot!!!
 1962: Koto   Kyoto, o "La Capitala Anciana"
 1964  Utsukushisa to Kanashimi to, "Belesa e Tristor"

Bibliografia

Filmografia

Vejatz tanben

Ligams extèrnes 
 
  Hanami Web - Kawabata Yasunari
  Pagina de l'Institut Nobel 

Escrivan japonés
Laureat del Prèmi Nobel de Literatura
Prèmi Nobel japonés
Naissença en 1899
Decès en 1972